**Ministru kabineta noteikumu projekta “Grozījumi Ministru kabineta 1999. gada 16. februāra noteikumos Nr. 50 "Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība"”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 1999. gada 16. februāra noteikumos Nr. 50 "Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība"” (turpmāk – noteikumu projekts) mērķis ir precizēt valsts sociālā nodrošinājuma pabalsta apmēru, no kura atkarīgs apdrošināšanas atlīdzības avansa maksājums, kā arī precizēt vidējās algas aprēķināšanu gadījumā, kad persona sakarā ar Covid-19 izraisīto ārkārtas situāciju saņēmusi atbalstu par dīkstāvi un slimības palīdzības pabalstu.Noteikumu projekts stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2020. gada 22. septembra protokola Nr. 55 38.§ 31. punkts, kas nosaka, “Labklājības ministrijai mēneša laikā pēc šī protokollēmuma 30. punktā minēto likumu pieņemšanas Saeimā sagatavot grozījumus ar šī protokollēmuma 30. punktā minēto likumu saistītajos normatīvajos aktos un iesniegt izskatīšanai Ministru kabinetā kā Ministru kabineta lietu”.
2. Likums “Grozījumi likumā “Par obligāto sociālo apdrošināšanu pret nelaimes gadījumiem darbā un arodslimībām”, kas pieņemts Saeimā otrajā, galīgajā lasījumā 2020. gada 2.decembrī.
3. 2020. gada 9. jūlija Latvijas Republikas Satversmes tiesas (turpmāk – Satversmes tiesa) spriedums lietā Nr. 2019-27-03 “Par Ministru kabineta 2009. gada 22. decembra noteikumu Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2. punkta atbilstību Latvijas Republikas Satversmes 1. pantam, 91. panta otrajam teikumam un 109. pantam” (turpmāk – lieta Nr. 2019-27-03)[[1]](#footnote-1).
4. 2020.gada 24.novembra Ministru kabineta noteikumi Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos”, 2020.gada 16.novembrī Saeimā pieņemtie grozījumi likumā “Par maternitātes un slimības apdrošināšanu”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 1999.gada 16.februāra noteikumos Nr. 50 "Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība" (turpmāk **–** MK noteikumi Nr. 50) 7. punkts nosaka, ja apdrošinātajai personai ir tiesības uz atlīdzību par darbspēju zaudējumu vai tiesību uz atlīdzību pārņēmējam – par apgādnieka zaudējumu, bet apdrošināšanas atlīdzības apmēra noteikšanai nepieciešams ilgāks laiks, nekā noteikts Administratīvā procesa likumā, Valsts sociālās apdrošināšanas aģentūra (turpmāk – VSAA) ir tiesīga izmaksāt avansā apdrošināšanas atlīdzību, kuras apmērs nepārsniedz valsts sociālā nodrošinājuma pabalsta apmēru.Līdz šim, nosakot apdrošināšanas atlīdzības avansa apmēru tiek izmantots tas valsts sociālā nodrošinājuma pabalsta apmērs, ko saskaņā ar Valsts sociālo pabalstu likuma 13. panta pirmās daļas 1. punktu saņem personas, kuras sasniegušas vecuma pensijas piešķiršanai nepieciešamo vecumu un kurām nav tiesību uz valsts pensiju, t.i., 64,03 *euro* (Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.1. apakšpunkts).Satversmes tiesa 2020. gada 9. jūlijā spriedumā lietā Nr. 2019-27-03 nolēma “atzīt Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2. punktu, ciktāl tas nosaka valsts sociālā nodrošinājuma pabalsta apmēru nenodarbinātām personām ar invaliditāti un senioriem, par neatbilstošu Latvijas Republikas Satversmes 1., 91. un 109. pantam un spēkā neesošu no 2021. gada 1. janvāra.” Tādējādi, lai nodrošinātu Satversmes tiesas sprieduma izpildi, valstij ir jānodrošina, ka valsts sociālā nodrošinājuma pabalsta apmērs ar 2021.gada 1.janvāri tiek noteikts balstoties uz konstitucionāli pamatotiem apsvērumiem un pierādījumos balstītu metodoloģiju, lai noteiktais valsts sociālā nodrošinājuma pabalsta apmērs kalpotu cilvēka cieņas aizsardzībai, nevienlīdzības mazināšanai un valsts ilgtspējīgai attīstībai (Satversmes tiesas spriedums lietā Nr. 20190-27-03, 26.3. punkts). Attiecīgi tika veikti grozījumi Valsts sociālo pabalstu likumā, kuri, izmantojot likumā “Par sociālo drošību” noteikto vienoto metodoloģisko ietvaru minimālo ienākumu sliekšņu noteikšanā sociālās drošības sistēmas ietvaros, nosaka jaunu paaugstinātu valsts sociālā nodrošinājuma pabalsta apmēru katrai no mērķa grupām, t.i., vecuma, invaliditātes un apgādnieka zaudējuma gadījumā (13.panta 1.1, 1.2, 1.3, 1.4 un 1.5 daļas).Ņemot vērā, ka valsts sociālā nodrošinājuma pabalsta apmērs no 2021. gada būs atšķirīgs dažādām mērķa grupām, un lai, skaidri noteiktu tieši kuru valsts sociālā nodrošinājuma pabalsta apmēru ņem vērā, nosakot apdrošināšanas atlīdzību avansā, nepieciešami grozījumi MK noteikumu Nr. 50 7. punktā.Tā kā līdz šim, nosakot apdrošināšanas atlīdzības avansa apmēru tiek izmantots tas valsts sociālā nodrošinājuma pabalsta apmērs, ko saņem personas, kuras sasniegušas vecuma pensijas piešķiršanai nepieciešamo vecumu un kurām nav tiesību uz valsts pensiju, tad arī turpmāk, nosakot avansu, plānots piemērot apmēru, ko saņem šīs personas.Noteikumu projekts paredz, ja apdrošinātajai personai ir tiesības uz atlīdzību par darbspēju zaudējumu vai tiesību uz atlīdzību pārņēmējam – par apgādnieka zaudējumu, bet apdrošināšanas atlīdzības apmēra noteikšanai nepieciešams ilgāks laiks, VSAA ir tiesīga izmaksāt avansā apdrošināšanas atlīdzību, kuras apmērs nepārsniedz valsts sociālā nodrošinājuma pabalsta apmēru, kāds noteikts Valsts sociālo pabalstu likuma 13.panta pirmās daļas 1.punktā minētajām personām (109 *euro*) (*noteikumu projekta 1.1. apakšpunkts*).Lai sakarā ar Covid-19 izraisīto ārkārtas situāciju Latvijā personai nesamazinātos slimības pabalsta un apbedīšanas pabalsta apmērs, MK noteikumu Nr.50 38.punkts nosaka, ka, aprēķinot apdrošinātās personas vidējo apdrošināšanas iemaksu algu, slimības pabalsta un apbedīšanas pabalsta apmēra noteikšanai vidējās apdrošināšanas iemaksu algas aprēķina periodā neieskaita kalendāra dienas, kurās persona saņēma dīkstāves pabalstu (saskaņā ar likumu “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”), dīkstāves palīdzības pabalstu (saskaņā ar Ministru kabineta 23.04.2020. noteikumiem Nr.236 ““Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība”) un vecāku pabalsta turpinājumu (saskaņā ar likumu “Par maternitātes un slimības apdrošināšanu”). Savukārt MK noteikumu Nr.50 39.punkts (spēkā no 2021.gada 1.janvāra) nosaka, ka, aprēķinot apdrošinātās personas vidējo apdrošināšanas iemaksu algu atlīdzības par darbspēju zaudējumu un atlīdzības par apgādnieka zaudējumu noteikšanai, mēneši, kuros nav reģistrēta apdrošināšanas iemaksu alga, jo persona saņēma dīkstāves pabalstu, dīkstāves palīdzības pabalstu un vecāku pabalsta turpinājumu, ir attaisnotie periodi. Līdz ar to šie mēneši no algas aprēķina perioda tiek izslēgti.Kā atbalsts tiem, kurus visvairāk ietekmē Covid-19 straujās izplatības novēršanas dēļ izsludinātā ārkārtējā situācija, 2020.gada 24.novembra Ministru kabineta noteikumi Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” nosaka atbalstu dīkstāvē esošu darbinieku, pašnodarbināto personu un patentmaksātāju atlīdzības kompensēšanai (turpmāk - atbalsts par dīkstāvi), kā arī 2020. gada 16.novembrī Saeimā pieņemti grozījumi likumā “Par maternitātes un slimības apdrošināšanu”, kas ievieš jaunu pabalsta veidu – slimības palīdzības pabalstu. Laikā, kad saņemts atbalsts par dīkstāvi un slimības palīdzības pabalsts, sociālās apdrošināšanas iemaksas netiek veiktas.Ņemot vērā Covid-19 izplatības turpinājumu, lai nesamazinātu piešķiramā pakalpojuma apmēru, un ņemot vērā, ka sociālās apdrošināšanas iemaksas laikā, kad saņemts atbalsts par dīkstāvi un slimības palīdzības pabalsts, netiek veiktas, noteikumu projekts paredz, ka, aprēķinot apdrošinātās personas vidējo apdrošināšanas iemaksu algu slimības pabalsta un apbedīšanas pabalsta apmēra noteikšanai, no vidējās apdrošināšanas iemaksu algas aprēķina perioda izslēdzamas tās kalendārās dienas, par kurām persona saņēmusi atbalstu par dīkstāvi un slimības palīdzības pabalstu (*noteikumu projekta 1.2. apakšpunkts*). Attiecībā uz atlīdzību par darbspēju zaudējumu un atlīdzību par apgādnieka zaudējumu apmēra noteikšanu, aprēķinot apdrošinātās personas vidējo apdrošināšanas iemaksu algu, mēneši, kuros nav reģistrēta apdrošināšanas iemaksu alga, jo persona saņēma dīkstāves pabalstu, dīkstāves palīdzības pabalstu, vecāku pabalsta turpinājumu, slimības palīdzības pabalstu un atbalstu par dīkstāvi ir uzskatāmi par attaisnotiem periodiem (*noteikumu projekta 1.3. apakšpunkts*). Šī noteikumu projekta redakcija aizvietotu to redakciju, kas tika pieņemta ar 2020.gada 26.maija grozījumiem MK noteikumos Nr.50. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts izstrādāts sadarbībā ar VSAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras saņem apdrošināšanas atlīdzību sakarā ar nelaimes gadījumu darbā vai konstatēto arodslimību.Saskaņā ar VSAA datiem 2020.gada I pusgadā atlīdzības par darbspēju zaudējumu saņem 13,4 tūkst. personu, vidējais piešķirtais apmērs – 371,57 *euro*. Atlīdzības par apgādnieka zaudējumu saņem 57 personas, vidējais piešķirtais apmērs 341,42 *euro*. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada administratīvo slogu un neatstāj negatīvu ietekmi uz tautsaimniecību.  |
| 3. | Administratīvo izmaksu monetārs novērtējums | Noteikumu projekts nerada papildu ietekmi uz administratīvajām izmaksām. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
|       **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķa sabiedrības līdzdalība un komunikācija par noteikumu projektu nav paredzēta. Stājoties spēkā noteikumu projekta grozījumiem, sabiedrība kompleksi tiks informēta par izmaiņām normatīvajos regulējumos un to ietekmi uz tās ikdienu, gan izmantojot valsts iestāžu tīmekļa vietnes, gan medijus, gan uzrunājot nevalstiskās organizācijas. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav attiecināms |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc noteikumu spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav |

Labklājības ministre R. Petraviča

Valsts sekretārs I.Alliks

D.Trušinska, 67021553

Dace.Trusinska@lm.gov.lv

1. Spriedums lietā Nr. 2019-27-03 pieejams šeit: <https://www.satv.tiesa.gov.lv/cases/?case-filter-years=&case-filter-status=&case-filter-types=&case-filter-result=&searchtext=2019-27-03> [↑](#footnote-ref-1)